Ranskan MM-kisoissa 2019 Brasilia voitti alkulohkossa Jamaikan 3–0 ja Italian 1–0 sekä hävisi siinä välissä Australialle 2–3. Brasilia pääsi lohkokolmosten vertailun tuloksena neljännesvälieriin, joissa se hävisi Ranskalle jatkoajalla 1–2. Joukkueen maaleista Cristiane teki neljä, Marta kaksi (molemmat rangaistuspotkusta) ja Thaisa yhden. Marta nosti MM-kisamaaliensa määrän 17:ään, joka on MM-kisojen ennätys miehetkin mukaan lukien. Hän on ainoa pelaaja, joka on tehnyt maalin viidessä eri MM-lopputurnauksessa.